দেশের বিভিন্ন এলাকার শিক্ষার্থীদের সঙ্গে কথা বলে এটা স্পষ্ট হয় যে, এই প্রজন্ম বঙ্গবন্ধু শেখ মুজিবুর রহমান এবং বাংলাদেশের মুক্তিযুদ্ধ সম্পর্কে এখন বেশ স্বচ্ছ ধারণা রাখে৷ শিক্ষা প্রতিষ্ঠানে এবং পাঠ্যপুস্তকে বাংলাদেশের মুক্তিযুদ্ধ এবং বঙ্গবন্ধু সম্পর্কে জানার ব্যবস্থা রয়েছে৷ পাঠ্য বইয়ে আলাদা অধ্যায় রয়েছে৷ শিক্ষা প্রতিষ্ঠানে শিক্ষকরা এ নিয়ে শিক্ষার্থীদের জন্য আলাদা সেশনের আয়োজন করেন৷